

**РЕПУБЛИКА СРБИЈА**

**ОПШТИНА МИОНИЦА**

**ОПШТИНСКА УПРАВА**

**Одељење за буџет и финансије**

**Одсек за порез и локалне јавне приходе**

**ГОДИШЊИ ИЗВЕШТАЈ О РАДУ ЗА 2017. ГОДИНУ**

**ОДСЕКА ЗА ПОРЕЗ И ЛОКАЛНЕ ЈАВНЕ ПРИХОДЕ ОПШТИНСКЕ УПРАВЕ ОПШТИНЕ МИОНИЦА**

Годишњи извештај урађен у складу са чланом 44. Закона о инспекцијском надзору („Сл.гласник РС“ , бр. 36/2015)

**ГОДИШЊИ ИЗВЕШТАЈ О РАДУ за 2017. годину**

Одсек за порез и локалне јавне приходе Општинске управе општине Мионица, кроз послове дефинисане за инспекторе канцеларијске и теренске контроле и рад осталих запослених у Одсеку у складу са сврхом и описом послова које обављају, обавља послове:

* инспекцијског надзора у области канцеларијске i теренске контроле,
* утврђивање и наплате локалних јавних прихода и
* стара се о примени Закона о пореском поступку и пореској администрацији, Закона о општем управном поступку, Закона о порезима на омовину, Одлуке о локалним комуналним таксама на територији општине Мионица, Одлуке о накнади за заштиту и унапређење животне средине на територији општине Мионица, Закону о финансирању локалне самоуправе од стране надзираних субјеката – правних лица, предузетника и физичких лица – обвезника локалних јавних прихода.

Одсек за порез врши контролу подношења пореских пријава, контролу исправности поднетих пореских пријава као и контролу редовног плаћања пореских обавеза, утврђених решењима ове Службе од стране надзираних субјеката – пореских обвезника локалних јавних прихода, а са циљем остваривања законитог пословања и понашања надзираних субјеката у складу са Законом о пореском поступку и пореској администрацији, као и смањење ризика од настанка штетних догађаја (неподношење пореске пријаве, подношење нетачне пореске пријаве, неплаћање пореза у роковима) који за последицу има смањење утврђених и наплаћених локалних јавних прихода.

**\*Превентивно деловање инспекције**у циљу спречавања или битног умањења вероватних нaстанака штетних последица по законом заштићена добра, права и интереса огледа се у Контроли и утврђивања јавних прихода*:*

-физичких лица – у складу са Законом о пореском поступку и пореској администрацији и Законом о порезима на имовину, у току 2017. године извршена је контрола и задужење утврђених обевеза по основу 3.361 пореске пријаве по основу пореза на имовину фиичких лица. Служба је током 2017.године донела 9.297 решења о утврђеној обавези плаћања пореза на имовину физичких лица;

- правних лица и предузетника – у складу са Законом о пореском поступку и пореској администарцији и Законом о порезима на имовину обрађено је 84 пореске пријаве лица које воде пословне књиге (ППИ-1).

– правних лица и предузетника- у складу са Законом о пореском поступку и пореској администрацији, Законом о финансирању локалне самоуправе, Одлуком о локалним комуналним таксама на територији општине Мионица и Одлуком о накнади за заштиту и унапређење животне средине на територји општине Мионица, издато је 37 решења којима су утврђене обавезе по основу комуналне таксе за истицање фирме на пословном простору и 45 решење којима су утврђене обавезе по основу накнаде за заштиту и унапређење животне средине.

***\**Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа** се спроводи објављивањем аката из надлежности ове Службе на званичној интернет страници општине Мионица – Одлука о утврђивању просечних цена квадратног метра одговарајућих непокретности за утврђивање пореза на имовину, Одлука о одређивању зона и најопремљенијих зона на територији општине Мионица, Одлука о висини стопе амортизације за утврђивање пореза на имовину, Одлука о локалним комуналним таксама на територији општине Мионица, Одлука о накнади за заштиту и унапређење животне средине и други. Такође, на интернет страници Општине Мионица објављене су процедуре које у свом раду примењује Одсек за порез и утврђивање и наплату локалних јавних прихода општине Мионица. Сви запослени у овом одсеку, током радног времена, врше пријем странака којима између осталог пружају и саветодавну подршку.

***\**Корективно деловање се огледа у**  контроли и утврђивању јавних прихода:

- физичких лица, правних лица и предузетника. У току 2017. године упућено је 456 позива обвезницима за подношење пореских пријава и достављање образаца ППИ-2 у складу са Законом о пореском поступку и пореској администрацији. Након спроведеног поступка, утврђене су обавезе по основу локалних јавних прихода.

\***Нерегистровани субјекти и мере:**Нерегистровани субјекти су физичка и правна лица која поседују имовину на територији који администрира овај Одсек и пропустили су да исту пријаве. Позивањем пореских обвезника да пријаве имовину смањује се број нерегистрованих субјеката.

**\*Уједначавање праксе инспекцијског надзора:**Стални задатак је усаглашавање рада са инспекторима из других одељења;

**\* У циљу остварења плана инспекцијског надзора на имовину, извршена је:** -контрола пореских пријава пореза на имовину обвезника који не воде пословне књиге ППИ-2, укупно 3.361 пореска пријава; контрола пореских пријава пореза на имовину правних лица ППИ-1, укупно 84 пореских пријава;

**\* На нивоу координације инспекцијског надзора са инспекцијским надзором кога врше друге инспекције-** Одсек за порез и локалне јавне приходе општине Мионица није имало заједнички рад са другим инспекцијама.

\***Инспекцијски (канцеларијски) надзор** обављају запослени у Служби за финансије и утврђивање и наплату јавних прихода у складу са сврхом и описом послова које обављају. У обављању послова из своје надлежности, запослени су користили податке АПР-а, Пореске Управе, РГЗ- Службе за катастар непокретности и других државних органа и организација.

\* **У погледу законитости управних аката** донетих у постуку утврђивања односно наплате пореских обавеза, односно обавеза по основу локалних јавних прихода 12 жалби је прослеђена надлежном другостепеном органу, 2 жалбе је усвојио првостепени орган и спорно решење ставио ван снаге.

\* **У току 2017. није било притужби на** **рад запослених** у Одсеку за порез и локалне јавне приходе.

**\*Обуке и други облици стручног усавршавања инспектора**, односно запослених овлашћених за вршење инспекцијског надзора, током 2017.године нису вршени из разлога непостојања финансијских средстава за одлазак на исте.

\***Иницијативе за измене и допуне закона и других прописа -** Одсек за порез и локалне јавне приходе општине Мионица у току 2017. године није иницирала измене и допуне заскона и других прописа.

**\*Ажурност података у информационом систему-** У информационом систему који користи Служба постојећи подаци се континуирано ажурирају. Провере се врше мануелно, увидом у податке код Агенције за привредне регистре, НБС, РГЗ Службе за катастар непокретности, увидом у уговоре добијене од јавних бележника, решења о наслеђивању као и увидом у друге расположиве податке и документацију.

\***Поверени послови-** Одсек за порез и локалне јавне приходе општинске управе општине Мионица не обавља поверене послове, само послове из изворне надлежности локалне самоуправе.

Одсек за порез и локалне јавне приходе општинске управе општине Мионица није се у складу са годишњим планом за 2017. годину бавила прекршајним поступцима и обезбеђењем потраживања пореских дуговања јер није имала запослене на овим позицијама, тако да је за сада идентична ситуација и у оквиру годишњег плана за 2018. годину.

**Шеф Одсека за порез и локалне јавне приходе**

Никола Костић